medieval-data/medieval-latin-ner-HOME-Alcar-sents huggingface dataset:
Hec omnia , sicut hic scripta et digesta sunt , laudante uxore mea , Itta nomine , et filiis meis , Guillelmo et Guiardo , ego Guillelmus , comes Nivernensis , dedi Pontiniacensi ecclesiae quiete ac libere et sine omni contradictione perpetuo possidenda .
Quae videlicet , ut in posterum semper rata permaneant , hanc cartulam , uti scripta sunt , nostro sigillo munivi ; sed et domnum Alanum , tunc Autisiodorensem episcopum , ut eandem suo quoque sigillo muniret ipse , precatus sum , ut tam episcopali quam nostra auctoritate munita , hec pagina majori certitudine ac firmitudine contra omnes omnium hominum calumnias ac violentias , si quae forte emerserint , omnia nostra dona , sicut ea scripta continet , inconcussa defendat in perpetuum ; tradatque memoriae posterorum nullatenus infringenda .
Quod si forte aliqui contra fratres Pontiniacenses super his donis nostris calumniari quippiam vel aliquam vim inferre temptaverint , ego et heredes mei pro me contra omnes homines garentire habemus omnia Pontiniacensi ecclesiae memoratae .
Testes sunt : Stephanus cellerarius et Radulfus de Tociaco , canonici Sancti Stephani Autisiodorensis ; magister Stephanus et Gaufridus , clerici comitis ; Willelmus capellanus , Milo de Nuceriis , Bartholomeus vicecomes Laniaci , Columbus prepositus , Rodbertus prepositus , Petrus scriptor , Gaufridus camerarius .
Actum est anno ab Incarnatione Domini MO CO LO VIo , epacta xxvi , indictione IlIl , Adriano papa , regnante Ludovico rege Francorum .
De commutatione terrarum quae Pontiniacum et Laniacum interfacent ( a ) .
Eapropter ego Guillelmus , comes Nivernensis , quieti Pontiniacensium monachorum in posterum providens , terras quasdam , partim censuales , partim dominicatas , quae Pontiniacum atque Lagniacum interfacent , de quibus etiam in ipso castello aliquantulum habetur , inter me et ipsos , per Acardum vicarium et Ebrardum prepositum aliosque servientes meos commutare precepi , scilicet ut monachi meas quae propinquiores erant monasterio ipsorum acciperent et suas quae in castello aut prope castellum sunt , pro vitanda inquietatione secularium , mihi concederent .
Statuimus etiam ut preter viam que a novo ponte versus Autissiodorum atque Silliniacum designata atque directa est , nulli aliam a Lagniaco Castro versus Pontiniacum facere liceat nec clausuras ad obstruendos alios aditus a prefatis monachis factas quisquam rumpere aut destruere presumat .
Que quidem commutatio suprascriptorum atque statutum a filio meo Rainaldo , laudata sunt ( b ) et , ut futuris temporibus inviolata permaneant ( e ) , sigilli mei impressione et presentis scripti annotatione corroborata atque confirmata sunt ( * ) .
Actum Lagniaci , anno ab Incarnatione Domini MO CO XLo , Innocentio secundo papa , Ludovico Francorum rege et Aquitanorum duce .
Testes sunt : Stephanus abbas Regniacensis , Milo Lagniacensis decanus , Seguinus de Tornella , Seguinus Grossus , Arnaudus de Tociaco , Joscelinus de Penron , Brianz den Luci , Gaufridus Farinardus , Achardus vicharius ( " ) , Ebrardus prepositus et Poardus , frater ejus , Guido major , Guido de Tornodoro .
Quod Johannes Capellus donavit nobis quicquid habebat in territorio Lanniaci ( a ) .
Ego Johannes , cognomento Capellus , laudantibus Gaufiido fratre meo et Hermensende uxore mea et filiis meis Holderio et Girardo , dono atque concedo Deo et Beate Mariae Pontiniacensi in usus fratrum ejusdem loci quicquid habeo vel jure habere debeo in parrochia sive in territorio Lagniaci , preter olchiam unam et vi denarios censuales que teneo de domino Bartholomeo , ita scilicet quod totum dominicatum meum in presenti accipiunt jure perpetuo possidendum .
Hastam etiam unam et pratum filii Garnerii habebunt ab ecclesia Pontiniacensi pro competenti censu secundum consuetudinem territorii .
Quicquid autem de eadem hasta vel prato ecclesia Pontiniacensis , quocumque modo sine vi a prefatis hominibus acquisierit , similiter in pace habere perpetuo concedo .
Hec autem , tota suprascripta donatio sive concessio atque laudatio , in presentia mei , Hugonis Autisiodorensis episcopi , ante sanctum altare Beati Stephani , a prefato Johanne recognita est atque concessa et a Josbeito patre suo laudata et confirmata .
sigilli mei impressione munivi , auctontate Dei et beatorum apostolorum Petri et Pauli et nostra excommunicans omnes qui adversus aecclesiam Pontiniacensem contra presentem cartam ire voluerint , donee annuente Deo resipuerint .
Hujus rei testes sunt : Joscelinus decanus , Hato archipresbiter ; Siroz subdiaconus , Herveus de Firmitate , Josbertus de Prensi , Fulco li Cois , Guido Bailledarz , Humbaudus Belaine , Robertus cellarerius , Johannes Botentroz , Bernardus de Riche Bore , Gauterius Bigote , Humbaudus prepositus , Landricus Rufus , Lambertus Ollanz , Ursus vicarius , Stephanus Ollanz ; Ollandus , filius ejus , Petrus cocus .
Actum apud Autisiodorum , anno ab Incarnatione Domini Mo CO xxx ° VI , Innocentio nO pap8 , regnante Ludovico rege .
De mercatu quem fecimus cum Hugone et Salone de Booliaco super his quae habebant apud Sanctam Porcariam ( « ) .
Ego Hugo , Autisiodorensis episcopus , notum volo fieri tam presentibus quam futuris quod Hugo de Booliaco et Salo , frater ejus , quicquid apud Sanctam Porcariam habebant , in bosco et in piano , in pratis et aquis , et quicquid in toto territorio ab eis tenebatur , ecclesiae Pontiniacensi fratribusque ejusdem loci , in manu Guichardi abbatis , dederunt et in perpetuum libere et quiete possidendum concesserunt .
Ut autem liberius quietiusque possiderent , in fide sua promiserunt memoratus Hugo et frater ejus quod terram ipsam ab habitatione hominum suorum immunem et incultam facerent et domos ipsorum cum pace eorumdem a toto territorio auferrent .
Hoc laudavit Adam vicecomes Barri , avunculus eorum , et filii ejus , Guido , Adam et Anselinus .
Et ut conventio ista firmiter teneretur et ne aliquod inde impedimentum Pontiniacensibus fratribus oriretur , Daimbertus de Saliniaco cum fratribus suis Bochardo et Stephano , super casamentum Salonis accepit in manu .
Preterea idem Salo donavit predictae ecclesiae noias suas de ponte Naiselas et inde xxti VIIIO libras habuit .
Testes sunt : Guiardus clericus , Guillelmus de Pruneto , Gofridus de Molendino , Ansellus et Itenus .
Quod Johannes de Molendino dedit nobis quod habebat in territorio Pontiniaci ( a ) .
Notum sit omnibus hominibus quod ego Johannes de Molendino et Osilia uxor mea , cum filio nostro Goffredo et filia Leticia , eorum omnium quae in Pontigniacensi territorio continentur , a rivo scilicet de Senicione usque ad semitam qua itur ab ecclesia Sanctae Porcarie ad Vennussam , totum jus nostrum Deo et fratribus Pontigniacensis cenobii jure perpetuo contradimus et concedimus possidendum .
Silvam tamen de Cauda a via vetere quae ducit a Lagniaco Vennussam desursum ad sinistram nobis retinemus ; sed eam in omnes usus suos libere concedimus , excepto quod si de ipsa aliquid complanaverint et carrucam immiserint , de labore ejus fructuarium usum terre quem vulgo tercias vocant , nobis reddiderint .
Si vero , preterquam concessum est , a nobis in predicta silva porci Pontigniacenses capti fuerint , dato pro eis convenienti pastinagio , de cetero pro eodem pastinagio pastione , prout voluerint , utantur .
Bartholomeus , de cujus beneficio nos hec habere recognoscimus , decem solidos a nobis et a monachis dimidiam accipit marcham argenti .
Testes hujus rei sunt : Bartholomeus qui hoc fieri precepit , et Hulricus , frater ejus , Milo presbiter , Ansigisius presbiter , Guiardus Lepus et Tebaudus frater ejus , Paulus et Achardus fratres , Ebrardus , Otbertus , Tebaldus de Chaciaco ( ° ) , Wido prepositus cum filio Brictio , Seguinus .
Actum Lagniaci , anno ab Incarnatione Domini MO CO xviii0 ( b ) , indictione xn , epacta vn , concurrente n , feria v , luna xviii ( " ) , papa romano Gelasio n , Francie rege Ludovico .
Notum sit omnibus hominibus quod ego Hulricus , Altissiodorensis ( 4 ) ecclesiae Beati Petri decanus , et conventus ejusdem loci canonicorum regularium pariter proprioque adhuc arbitrio viventium donum quod Stephanus Seguini et Rothlannus de Monasteriis monachis Pontiniacensibus pridie fecerunt de vinea Belletani , quae de terra Beati Petri cognoscitur , laudamus et confirmamus .
Hujus rei testes sunt : domnus Hugo , episcopus Autissiodorensis ; Stephanus tesaurarius ; Hugo cantor ; Lanbertus Oslanli ; Jothcelinus ; Goffridus Marvaudi et alii plures .
Confirmatio Hulrici , Autissiodorensis ecclesie Sancti Petri decani , de vinea Belletani ( ° ) .
De his omnibus que dederunt nobis Bertrannus de Sellenniaco et Walterus filius ejus ( d ) .
Ego Hugo , Autisiodorensis episcopus , notum fieri volo tam presentibus quam futuris quod Bertrannus de Selliniacho ( 8 ) et Walterus filius ejus per manum nostram dederunt Deo et beate Marie $ et monachis de Pontiniacho ( I ) omnem terram quam in dominio suo habebant in parochiis Latiniaci Ville et Latiniaci Castelli .
Dederunt etiam quicquid habebant tam in piano quam in nemore apud Ulmeta , que sunt juxta natatoria Sancti Aniani .
Eoque tenore facta est ista donatio ut idem Bertrannus contra omnes calumpnias testis et defensor adsistat , excepto Hugone de Gissi , de cujus feodo haec hebebat .
Huic donationi interfuerunt : capellanus ( " ) ipsius episcopi , Nargaudus et Mainardus , monachi , et Herbertus et Stephanus , servientes episcopi .
Notum sit omnibus tam futuris quam presentibus quod Stephanus , Sancti Stephani thesaurarius , concessit et laudavit in presentia nostra Sanctae Mariae Pontiniaci et Hugoni , primo ejusdem loci abbati , et successoribus suis fratribusque ibidem sub regulari disciplina degentibus terram de Roncenniaco et planum et nemus , quae et a thesauro movet et de casamento thesauri est , quicquid de terra ipsa possessores ipsius Pontiniaci ecclesiae pro amore Dei et animabus suis dederant , vel ipsius ecclesiae fratres acquisierant , vel quolibet modo acquisituri erant .
Hoc idem ego Hugo , Autisiodorensis episcopus , laudo et hujus cartae testimonio confirmo .
Laudant quoque et confirmant fratres nostri , canonici Sancti Stephani : Hilgerius prepositus , Rogerius archidiaconus , Gaufridus cantor , Joscelinus cellerarius , Lambertus sacrista , Hatto camerarius , Rainaldus , Benedictus , archipresbiteri , et alii canonici .
Hoc autem factum est in thesauro ecclesiae Sancti Stephani , anno ab Incarnatione Domini M ° CO xxo , Ludovico , Philippi filio , rege , Willelmo juniore consule , Jona cancellario .
Quod Guillelmus de Asneriis et fratres sui concesserunt nobis quicquid pater et mater eorum donaverunt .
Alia carta subtus scripta est sigillo Autisiodorensis episcopi munita de eodem ; alia in alia pagina , in superiori colunna , sub sigillo Lingonensis episcopi ( " ) .
Ego Guillelmus , Nivernensis comes , notum fieri omnibus hominibus volo tam presentibus quam futuris quod Guillelmus de Asinariis et Bartholomeus et Ulricus , filii Ulrici de Lanniaco , dederunt et concesserunt ecclesiae Pontiniacensi jure perpetuo possidendum quicquid pater et mater eorum eidem ecclesiae de suis terris dono , elemosina seu venditione contulerant et quicquid de jure et hereditate sua , eo die quo hec carta scripta est , possidebat Pontiniacensis ecclesia : id est terram de Runcennaio cum pratis et aquis , sicut fossatis clauditur et amne Senaen ; et extra fossatos tres petias terre : unam ante noem Isambardi ; aliam in qua est cortillus cum coherentibus terris , planis et clausuris ; terciam in exitu nemoris versus Sanctam Porcariam ; ex altera vero parte predicti fluminis , duas hastas adjacentes campo qui dicitur Sancti Martini , et pratum ante ostium Johannis Macharii , et quicquid habebant in terra versus Pontiniacum , sicut vallis de Boelesio et fons Letardi ducit usque in prata ; et de casamento Hugonis , qui cognominatur Manum ad Saccum , quicquid predicti Pontiniacenses fratres ab eodem Hugone et Gauberto ( 4 ) , patre uxoris ejus , acquisierant .
Hec omnia concesserunt in perpetuum ecclesiae Pontiniacensi predicti germani , videlicet Guillelmus , Bartholomeus et Ulricus , in presentia nostra , anno dominicae Incarnationis M ° CO L ° vnO .
Hujus rei testes sunt : Petrus de Banea , Odolricus , Gaufridus clericus comitis , Abundius de Monte Galgano , Guarnerius de Lanniaco , Richardus major , Johannes major de Chableia , Petrus capicerius .
De concessione Lingonensis episcopi eorum que apud Sanctam Porcariam habemus ( ø ) .
Ego Godefridus , Dei gratia Lingonensis episcopus , notum facio tam futuris quam presentibus quod Guillelmus , comes Nivernensis , dedit Deo et Beate Marie Pontiniacensi et fratribus ibidem Deo servientibus , quicquid habebat vel alius ab eo tenebat apud Sanctam Porchariam , tam in silvis quam in planis et aquis , libere et absque ulla retentione perpetuo possidendum .
Concedo etiam quicquid in eadem villa de Sancta Porcharia et circa grangiam de Buinione de feodo nostro ipsi monachi tenebant .
Testes sunt : Rainaudus monachus , Arnaudus canonichus ( b ) et decanus Lingonensis , Ulricus clericus de Lenniacho ( c ) , Arenbertus conversus .
Ego Gosbertus , laudantibus filiis meis , Johanne , Gofredo , Ebrardo , et uxore ejusdem Johannis , Ermensende nomine , dono Deo et Beatae Mariae Pontiniacensi , ad usus fratrum Deo servientium ibidem , terram quandam quae habetur in ipso Ponti- niaco , terminata a mane et meridie terra ejusdem Beatae Marie , ab occidente via publica et silva Johannis Farinarii , a septentrione via publica .
Hanc autem terram donamus predicto monasterio pro anima uxoris meae , Elisabeth , eo videlicet pacto ut fratres ibi commorantes , singulis annis in anniversario die sui obitus , memoriam ejus in suis orationibus habeant , que obiit in vigilia sancti Georgii matris .
Hujus rei testes sunt : ex parte Pontimacensium fratrum : Hulgerius , Autisiodorensis ecclesiae prepositus , Hugo de Merlenniaco , Humbaudus Herberti , Ascelinus Richardi , Bernardus de DiviteBurgo .
Ex parte vero Gosberti : Hatto de Autisiodoro , Burchardus frater predicti Hugonis , Johannes de Casellis , Wibertus pelliciarius .
Actum Autisiodori publice , anno ab Incarnatione Domini M ° CO XVIII , Gelasio IIO papa , Autisiodorensi Hugone presule , regnante Ludovico post Philippum rege .
Quod Guillelmus , filius Ulrici de Lanniaco , concessit nobis elemosinam patris et matris suae . (
Ego Hugo , Autisiodorensis episcopus , notum fieri volo tam presentibus quam futuris quod Guillelmus , filius Ulrici de Lenniaco , apud Regium Annem ( b ) in nostram veniens presentiam , concessit atque donavit in manu nostra , ad usus fratrum Pontiniacensis monasterii , quicquid pater et mater ipsius eidem monasterio de suis terris antea dono , elimosina vel venditione contulerant , et quicquid de jure vel hereditate sua eadem die possidebant .
Possidebant autem tunc temporis terram de Runcennaco ( c ) cum pratis et aquis , sicut fossatis clauditur et amne Senaien ( d ) ; et extra fossata , tres petias terrae : unam ante noam Ysembardi ; aliam in qua est curtillus cum coherentibus terris , planis et clausuris ; tertiam in exitu nemoris versus Sanctam Por- chariam ; ex altera vero parte predicti fluminis , duas hastas adjacentes campo qui dicitur Sancti Martini , et unum jornel juxta campum Garnerii , et de casamento Hugonis qui cognomento dicitur Manum ad Saccum , quicquid predicti fratres ab eodem Hugone et Gauberto , patre uxoris suae , acquisierant .
Hec autem omnia concessit Guillelmus , laudante atque donante secum , Bertholomeo ( a ) , germano suo , anno ab Incarnatione Domini M ° CO LXO VIo , II kalendas septembri , die sabbati ( b ) , presentibus : Guichardo abbate Pontiniacensi ; Galteno Calvo , Rainaudo , Gauterio de Sancto Sidronio , Garino , monachis Pontiniacensibus ; Radulfo de Tociaco , Stephano de Sancto Germano , canonicis Sancti Stephani Autisiodorensis ; Stephano majore de Aponiaco , Poardo de Lenniaco , Johanne forestario , Roscelino et Bono filio , famulis meis .
Quod Bartholomeus de Lanniaco concessit nobis quicquid habebat apud Sanctam Porcariam ( c ) .
Ego Guillelmus , comes Nivernensis , notum fieri volo omnibus hominibus presentibus et futuris quod Bartholomeus de Lenniaco concessit et laudavit ecclesiae Pontiniacensi quicquid quicumque homo tenebat ab eo in toto territorio Sanctae Porcariae , sive in planis sive in pratis sive in aquis , exceptisque v solidos de censu quos memorata ecclesia reddebat Guiardo Cato de Lanniaco .
Concessit iterum idem Bartholomeus supradictae ecclesiae ut in nullis aquis quae ad eam ecclesiam pertinent , tam ipse quam ejus successores aut pro eis alii quilibet ullatenus piscarentur .
Hoc totum laudavit Ermenjardis , uxor ipsius Bartholomei , et Johannes et Daimbertus , filii ejus .
Hujus rei testes sunt : Guiardus de Saliniaco et Gauterius de Sancto Sidronio , monachi Pontiniacenses ; Theobaudus et Stephanus , clerici nostri ; Obertus de Jalliaco , Raabdus ab Autisiodoro , Guiardus de Sancto Mammerto , Guiardus Bella Rea et Radulphus tallator .
Actum Lanniaci , ante turrem meam , anno ab Incarnatione Domini M ° CO LO IIIIO .
De commutatione quam fecimus cum Gauterio Falconario ( a ) .
De pace inter Arnulfum , capicerium Chabliensem , et Herbertum , sororium suum , cum domo Pontiniaco facto ( a ) .
Ego Hugo , Dei gratia Autisiodorensis episcopus , notam fieri volo tam presentibus quam futuris Arnulfi capicerii Chabliensis et Herberti sororii sui concordiam , finem quoque controversiarum et querelarum , quae multotiens et diu inter eos exagitatae sunt .
Querebat enim Herbertus dimidium omnium que possidebat Arnulfus in vita sua et , post mortem ejus , totum , dum que calumnianti et ista querenti Herberto Arnulfus contradiceret seque unquam concessisse negaret .
Tandem in curia comitis Theobaudi adjudicatum est Herberto ut , si hujus concessionis testes habere tres aut duos presbiteros posset , Arnulfus acquiesceret et exigenti promissum exequeretur .
Nominato die , Arnulfus affuit prebiturus et testibus auditum et justiciae satisfactionem .
Ego autem et ceteri qui mecum erant sapientes viri , tam paci Arnulfi quam honori presentis comitis Willelmi Tornodorensis , cujus homo Herbertus erat , providentes et litibus tandem terminum imponere volentes , consuluimus Arnulfo ut daret predicto Herberto sex libras tornodorensis monetae , eo videlicet tenore ut ab hac penitus cessaret calumnia et Arnulfus deinceps totum tenementum suum in pace teneret et monachi Pontiniacenses que eis dederat .
Promisit autem comes Tornodorensis quod faceret conjugem Herberti et Alios et Alias ejus laudare istam conventionem , et in presentia illius dies prenominata est .
Actum apud Chabliacum , anno ab Incarnatione Domini MO CO xxx ° VIIIO .
Hujus rei testes sunt : Joscelinus decanus , Hatto archipresbiter , Iterius Sancti Mariani , Radulfus capellanus de Seliniaco , Gauterius cantor , Teo capellanus , Petrus subdiaconus , Petrus de Banna , Haimo sacerdos , Adam de Nuceriis , Helias de Rubeo Monte , Gmllelmus Gros Brad , Gaufridus prepositus , Guido Besenzons .
Quod Guillelmus de Asneriis cum fratribus suis concesserunt nobis quicquid pater et mater eorum donaverunt ( ° ) .
Ego Godefridus , episcopus Lingonensis , notum fieri omnibus hominibus tam presentibus quam futuris volo quod Guillelmus de Asniariis , Bartholomeus et Ulricus , filii Ulrici de Lenniaco , dederunt et concesserunt ecclesiae Pontiniacensi jure perpetuo possidendum quicquid pater et mater eorum eidem ecclesiae de suis terris dono , elemosina seu venditione contulerant ; et quicquid de hereditate sua eo die quo hec carta scripta est , possidebat Pontiniacensis ecclesia : id est terram de Runcennaio cum pratis et aquis , sicuti fossatis clauditur et amne Senaen ; et extra fossata tres petias terrae : unam ante noem Isembardi ; aliam in qua est cortillus cum coherentibus terris , planis et clausuris ; tertiam in exitu nemoris versus Sanctam Porcariam ; ex altera vero parte predicti flumims , duas hastas adjacentes campo qui dicitur Sancti Martini et pratum ante ostium Johannis Macharii , et quicquid habebant in terra versus Pontiniacum , sicut vallis de Boelesio et fons Letardi ducit usque in prata ; et de casamento Hugonis , qui cognominatur Manum ad Saccum , quicquid predicti Pontiniacenses fratres ab eodem Hugone et Gauberto , patre uxoris ejus , acquisierant .
Hec omnia concesserunt in perpetuum ecclesiae Pontiniacensi predicti germani , videlicet Guillelmus , Bartholomeus et Ulricus , in presentia nostra , anno dominicae Incarnationis MO CO LO vnO .
Hujus rei testes sunt : Dominicus capellanus Lenniaci , Ulricus clericus , Gaufridus Boisel et fiatres ejus , Constantius prepositus , Johannes cellerarius Autisiodorensis , Marcus et Stephanus frater ejus , Milo telarius , Robertus de Sancto Florentino , Umbertus major , Richardus major , Vallinus , Radulfus sartor , Gaufridus de Maire et fratres ejus , Stephanus coquinus , Paganus telarius , Robertus de Caorcino , Thebaudus filius Oberti Comitis et Johannes .
| Littere mille librarum redditus in Thesauro Parisius precipiendarum per Philippum primogenitum comitis Atrebatensis , cum duobus aliis mille libris quas antea possidebat , ita quod mille assignarentur in dotem Margarete ejus filie primogenite | Philippus , Dei gratia , Francorum rex .
Notum facimus universis tam presentibus quam futuris quod , cum nos , obtentu grati servicii quod carissimus consanguineus et fidelis noster Philippe , primogenitus Roberti , comitis Attrebatensis , dilectissimi consanguinei nostri , nobis in nostris et regni nostri negociis impendisse dinoscitur , volentes Margarete , primogenite ipsius Philippi carissime consanguinee nostre , et eidem Philippo in ipsam gratiam facere specialem , dudum per allas nostras sub certa fourma promiserimus litteras eidem consanguinee nostre , dare et assignare mille libras turonensium anni redditus in dotem seu dotalicium cum nubilem pervenerit ad etatem , volens eidem Philippo , intuitu grati servicii quod nobis , ut premittitur , exhibuit hactenus et exhibet incessanter , gratiam facere ampliorem volumus et presentium tenore concedimus quod idem Philippus predictas mille libras turonensium anni redditus ex nunc habeat et teneat in secundum ad idem homagium cum aliis duobus millibus libris anni redditus , quos in Thesauro nostro Parisius nunc donatione nostra jam percipit , ac possideat et percipiat in eodem Thesauro tribus terminis consuetis , ita quod predicta consanguinea nostra easdem mille libras annum redditus in dotem seu dotalicium juxta predicte nostre concessionis formam habeat cum ipsam contingerit maritari .
Si vero antequam nuptui traderetur vel post , si eam sine heredibus de proprio corpore procreatis continget forsitan ab hac luce migrare , volumus et presentium earumdem tenore concedimus quod memoratus Philippus ac heredes et successores sui predictas mille libras anni redditus habeant hereditarie possideant perpetuo pacifice et quiete .
Actum Parisius , anno Domini M ducentesimo nonagesimo septimo , mense decembris .
| Assignation faicte a Loys , conte d'Evreux , de xlviii livres ET TROIS MUYS DE FROMENT SUR LA PREVOTÉ DE MELEUN | Philippus , Dei gracia , Francorum rex .